قوزئی کره و گونئی کره‌نین یوکسک سویه‌لی یئتکیلیلری ۱۶ می‌ده بیر آرایا گله‌جک.
گونئی کره بیرلشمه باخانلیغین‌دان وئریلن آچیقلامادا، پانمونجوم‌داکی باریش ائوین‌ده گرچکلشه‌جک گؤروشمه‌لرده، ۲۷ آوریل‌ده‌کی کره‌لرآراسی گؤروشمه‌ده آلینان قرارلار و آدانین نوکلئر‌دن تام اولاراق تمیزله‌نمه‌سی مذاکیره اولوناجاق.
توپلانتی‌دا قوزئی کره‌دن ۲۹ عضولو بیر نماینده هیاتی ایشتیراک ائد‌جک.
گونئی کره ایسه بیرلشمه باخانی چو میوونگ گیونون دا داخیل اولدوغو ۵ نفرلیک بیر هیات ایله گؤروشمه‌ده ایشتیراک ائد‌جک.
گونئی کره پرزیدنتی مون جا این و قوزئی کره لیدئری کیم یونگ اون، ۲۷ آوریل‌ده‌کی گؤروشمه‌نین آردین‌دان ایمضالادیقلاری پانمونجوم‌ بیاننامه‌سی ایله کره یاریم‌آداسینین نوکلئر سلاحلاردان "تامامیله" آریندیریلماسی و مؤوجود آتیشکس حالینی باشا ووراراق کره ساواشینا رسما سون قویاجاق اوزون قالیجی بیر باریش آنلاشما‌سینین ایمضالانماسی مسئله‌سین‌ده گؤروش بیرلیگینه گلدیکلرینی آچیقلامیشدی.
تاریخی قرارلارین آلیندیغی گؤروشمه‌دن سونرا قوزئی کره لیدئری کیم، چینه رسمی سفره ائد‌رک دؤولت باشقانی شی جین‌پینگ ایله گؤروشموش‌دو.
کیم، آمریکا پرزیدنتی دونالد ترامپ ایله ژوئنین ۱۲سینه سنگاپوردا گؤروشه‌جک.
بو گؤروشمه‌دن اول می‌ین ۲۲سینده گونئی کره ایله آمریکا آراسین‌دا واشینقگتون‌دا بیر گؤروشمه گئچیریله‌جک.
